Video: Beer beseer vier in Japannese stadBeeldmateriaal wys hoe die beer in die stad se strate ronddwaal en mense die skrik op die lyf jaag (Foto: Skermskoot) ŉ Bruinbeer het Vrydag die strate van die Japannese stad Sapporo ingevaar en vier mense in die proses beseer. Dié amokmaker het chaos in die stad veroorsaak en moes noodgedwonge later uitgesit word. Beeldmateriaal wys hoe die beer in die stad se strate ronddwaal en mense die skrik op die lyf jaag. In ŉ video van die voorval wat op sosiale media gedeel is, kan gesien word hoe die beer ŉ besige pad oorsteek en daarna aan die hekke van ŉ militêre kaserne klou, terwyl vreesbevange soldate uitmekaarspat. Een van dié soldate is in die proses beseer. In die beeldmateriaal is dit duidelik hoe die beer iemand van agter af aanval en beseer. Dié persoon word later met ŉ draagbaar weggedra. Plaaslike skole moes noodgedwonge hul deure sluit. Verskeie vlugte van klein plaaslike lughawens moes ook gekanselleer word. Katsunobu Kato, woordvoerder van die regering, het vroeër gesê mense in die stad moet op hul hoede wees. “Die beer het altesaam vier mense, onder wie een weermaglid, aangeval en beseer,” het Kato bevestig. Amptenare van Sapporo, die Hokkaido-polisie, ŉ plaaslike jagvereniging en ander toepaslike agentskappe is na die toneel ontbied om die beer te vang en indien nodig, uit te sit. Hulle was genoop om hom dood te skiet. Drie van die slagoffers wat beseer is, was onderskeidelik in hul 40’s, 70’s en 80’s. Daar is geen besonderhede oor die vierde slagoffer nie. Asiatiese swartbere kom in groot dele van Japan voor, waaronder die hoofeiland van die land. Bruinbere kom in die Hokkaido-omgewing en in die verre noordelike gedeeltes van Japan voor. このマスコミが熊に煽り運転しなかったら自衛隊の基地に逃げ込むこともなかったんじゃねぇの？道路の向う岸に逃げた時、思いっきりカメラの方振り返ってんじゃん。そのまま追いかけた先が基地だったって話では つーかクマが右側に曲がってたら自転車の人死んでたぞこれ視聴率の為にけしかけたの？ pic.twitter.com/RGvd8fVwki — 時旅人ナイスボート (@blackmore0423) June 18, 2021